ToekomsVenster: Om hand op te steek | Maroela Media
Lees: Lukas 1:38; Jesaja 50:4 en 2 Timoteus 2:2
Op laerskool was dit nogal ŉ ding … om wanneer juffrou sou vra: “Wie kan ek gou na Juffrou So-en-so stuur?” jou hand te kon opsteek en jy die een was vir wie juffrou stuur. Om bietjie soos juffrou se witbroodjie te voel. Gretig. Gewillig. Altyd beskikbaar. Teken ŉ fietsie en noem die twee wiele “beskikbaar” en “opleibaar”, maar een van die wiele is pap en dus gaan die fiets nêrens heen nie. Ek het gedink om nog ŉ element by te voeg en sommer die saal van die fiets “betroubaarheid” te noem.
Nou bly die vraag sekerlik: “In watter toestand is jou fietsie?” Skryf die drie begrippe Beskikbaar, Leerbaar en Betroubaar neer in jou joernaal. Doen ŉ bestekopname oor die toestand van elkeen in jou lewe. Waar en hoe het die Here elkeen aangespreek, herstel en opgerig in jou lewe? In watter van die elemente is daar nog herstelwerk in jou lewe nodig? Raak stil voor die Here hieroor.
Ons sien in Jesaja se roepingsvisioen hoedat hy hand opsteek vir Adonai (die Here, 6:1) se roeping (“Wie kan Ek stuur? Wie sal ons boodskapper wees?” 6:8). Waarop Jesaja antwoord, “Hier is ek! Stuur my!” Hoe gereed is jy om hand op te steek as die Here roep?
Here, ek wil meer van U sien en beleef, want dan sal ek dalk minder huiwer om te antwoord op u roepstem. Amen.
Gedagte vir die dag: Kyk op